open-index/open-wikipedia-markdown huggingface dataset:
International Force East Timor-medaljen

**International Force East Timor-medaljen** (engelsk: *International Force East Timor Medal*) er en australsk medalje innstiftet 25. mars 2000 og som tildeles personell som tjenestegjorde i INTERFET, den internasjonale styrken i Øst-Timor 1999–2000. Styrket ble ledet av Australia. Medaljen tildeles av Australias generalguvernør.

## Utforming
Medaljen er utført i sølvnikkel.Adversen bærer et fredsmotiv, omrisset av en stilisert due, som i nebbet holder en olivenkvist. Duen er satt over et kart over Øst-Timor. Motivet er omgitt av omskriften «INTERNATIONAL FORCE EAST TIMOR». Det er også en olivenkvist i nedre del av medaljen. Reversen har omskriften «TOGETHER AS ONE FOR PEACE IN EAST TIMOR». Medaljen er opphengt i båndet i en spenne, som er besatt med en sjutagget stjerne, en såkalt føderasjonsstjerne, som også er å finne i Australias flagg. Medaljebåndet er har en smal rød midtstripe flankert av striper i mørk grønt og striper i lys blått og hvitt ved kantene.

## Tildeling
Medaljen tildeles personell i Australias forsvar som tjenestegjorde minst 30 dager eller 30 tokt i INTERFET mellom 16. september 1999 og 10. april 2000. I alt 17 land bidro med personell til INTERFET. Den australske medaljen for deltagelse i styrken kan også tildeles tjenestegjørende personell fra andre land enn Australia. Dette var første gang Australia delte ut en av sine kampanjemedaljer til utledninger. Det ble utdelt totalt 15&nbsp;046 medaljer, hvorav 8&nbsp;690 til australsk personell og 6&nbsp;356
til utenlandske medlemmer av INTERFET.

## Medaljen og Norge
International Force East Timor-medaljen ble også tildelt nordmenn og er godkjent til bruk på norsk militær uniform. I norsk militær sammenheng behandles medaljen som tilhørende «Gruppe 5: Andre utenlandske dekorasjoner».

## Referanser
Morten Rasmussen

**Morten Nicolas «Duncan» Rasmussen** (født 31. januar 1985) er en dansk tidligere fotballspiller.

Morten Rasmussens spiller hovedsakelig angrep. Samme posisjon besitter også spilleren som Rasmussen har fått tildelt kallenavnet «Duncan» fra, nemlig Duncan Ferguson, som er en stor og fysisk sterk skotsk angriper, som besitter de samme spisskompetanser som Morten «Duncan»: Sterk i hodespillet samt et godt målinstinkt. Navnet Duncan fikk den store angriperen tildelt i sin tid i AGF av den nå avdøde AGF-treneren Per Thune. Som barn, da han spilte fotball i forstadsklubben TST, ble han kalt for Mini da han spilte på laget for årgangene over han, og derfor var den yngste. I AGF valgte han selv å ha nummer 18 på ryggen, som er hans favorittnummer.

Morten Rasmussen debuterte i superligaen for AGF 12. mai 2002 i en alder av bare 17 år. Hans ansikt var imidlertid ikke ukjent for alle, siden han som en del av U17-landslaget med spillere fra årgangen '85 hadde opptrådt i et TV-program med tittelen *Fodboldtalenterne*. 
I sin tid i AGF opplevde Morten Rasmussen stor suksess og ble med tiden en av profilene på et ellers stadig svakere AGF-lag.

Etter 33 mål på 107 kamper valgte Rasmussen å forlate nedrykkstruede AGF vinteren 2006 til fordel for de daværende danske mesterne Brøndby. Brøndby kjøpte ham for mer enn 10 millioner danske kroner, som erstatning for Morten Skoubo, som hadde forlatt klubben for å søke lykken i spanske Real Sociedad. Morten Rasmussens beslutning om å forlate AGF ble ikke vel møtt av klubbens fans. De ønsket, at han skulle bli, og hjelpe klubben med å holde seg i den øverste divisjonen.

Begynnelsen i Brøndby forløp imidlertid dårlig, i og med at han ble skadet og aldri kom ordentlig i form, før sesongen var avsluttet. I starten av høstsesongen 2006 ble han nok en gang skadet i forbindelse med en kamp, som ble avlyst pga. voldsomt regnvær. Spillerne ville hilse på det fremmøtte publikumet, og lekte seg litt i vannmassene. I den forbindelse falt Rasmussen og skadet leddbåndet.

I starten av 2007 kom imidlertid i gang igjen etter skadene, og 7. april scoret han Brøndbys superligamål nummer .

Morten «Duncan» Rasmussen fikk den 16. april 2008 en dom for svindel med sin daværende kjærestes bankkort. Dette hadde han gjort for å tilfredsstille sitt spillebehov, og han har senere offentlig erkjent at han er spilleavhengig. Rasmussen var på daværende tidspunkt til behandling for spilleavhengighet.

## Landslag
Morten «Duncan» Rasmussen har spilt på alle ungdomslandslag fra U16 til U21, og han har spilt i alt 60 kamper, herav 21 på U21 og 19 på U17. Han har scoret 37 mål på disse lagene, herav 9 på U21 og 17 på U17. Under EM-sluttrunden for U17-landslaget i 2002 i Danmark scoret han 5 mål i kampen mot Finland, som Danmark vant 6-0.

I starten av sommeren 2007 ble han for første gang i sin karriere tatt ut til landslagets tropp til EM-kvalifiseringskampene mot  og , men kom ikke på banen. I mars/april 2008 ble han igjen tatt ut på landslaget, men måtte melde avbud på grunn av en skade etter en klubbkamp.

## Referanser




## Eksterne lenker
* 
* Spillerprofil på Brøndby IFs hjemmeside
Óla Jákup Jensen

**Óla Jákup Kristian Jensen** (født 3. januar 1898 i Kvívík, død 9. april 1991 i Tórshavn) var en færøysk fiskeskipper, fiskebåtreder og politiker (Ff.) som var Færøyenes visestatsminister 1957–1959.

Han var sønn av Andreas Sigvald Jensen og Jóhanna Sofía Jakobsen i Kvívík. Han giftet seg med Anna Rein fra Tórshavn. Etter folkeskolen dro han til sjøs og tok del i det voksende færøyske sluppfisket ved Island og senere ved Grønland. Jensen var skipper fra 1923 til han i 1945 solgte det fartøyet han hadde ført de siste 16 årene. Under den andre verdenskrig var han blant færøyingene som forsynte Storbritannia med frossen fisk fra Island. Etter krigen innledet han et samarbeid med Boston Deep Sea Fishing i Grimsby om fiskeomsetning. Fra 1960 til 1978 drev han fiskebåtrederi sammen med sønnene sine.

Jensen ble valgt inn i styret i Føroya skipari- og navigatørfelag i 1931, og fikk åtte år som formann i laget. På denne tiden etablerte laget Sjóvinnubankin, hvor Jensen var styremedlem fra 1954 til 1973. Han var innvalgt på Lagtinget fra Norðurstreymoy 1943–1945, da spørsmålet om Færøyenes politiske og økonomiske uavhengighet var maktpåliggende. I 1957 trådte han inn som visestatsminister i Færøyenes regjering for Hákun Djurhuus, som hadde blitt valgt inn på det danske Folketinget, og satt frem til 1959. Han hadde ansvar for samferdsels-, landbruks- og handelsspørsmål. Også i denne rollen var Jensen en pådriver for moderniseringen av den færøyske fiskeflåten.

## Referanser
Galloromanske språk

**Galloromanske språk** er en grein av de romanske språk som omfatter fransk, oksitansk, frankoprovençalsk og flere andre språk i Frankrike og det nordlige Italia. Sammen med de iberoromanske språk og de retoromanske språk, utgjør galloromanske språk en del av de Italovestlige språkene.

Liksom alle romanske språk er de galloromanske språkene utgått fra latin. De utviklet seg fra et galloromansk urspråk som ble talt i Gallia mellom det fjerde og det niende århundre.
Weißkugel

**Weißkugel** (italiensk: *Palla Bianca*) er et fjell i Ötztal-Alpene, Østerrike på 3 739 meter over havet. Det er landets tredje høyeste fjell og den nest høyeste toppen i regionen etter Wildspitze.

Weißkugel er brekledt og ligger sentralt plassert i snittpunktet mellom Schnalskamm og Weißkamm. Grensa mellom Østerrike og Italia følger Alpenes hovedkam, og Weißkugel er det høyeste grensepunktet mellom de to landene.

Den letteste oppstigningen foretas over Hintereisjoch og sydegga, som uansett hvilken kant man velger medfører at man må over breer.

Allerede rundt 1850 forsøkte østerrikske landmålere å bestige Weißkugel, men først 30. september 1861 lyktes den første bestigningen.  

På grunn av sin sentrale plassering har Weißkugel en av Alpenes videste utsikter: det er mulig å se fra Berner Alpen og enkelte topper i Walliser Alpen i vest over Glarner Alpen, Rätische Alpen og Berninagruppe, Ortler-Alpen, Brenta-massivet, Dolomittene og Großglockner til Schobergruppe i øst. Selv om toppen ikke er lett å plukke ut i alpelandskapet, skal det være mulig å se Weißkugel fra Venezia.

## Litteratur
Klier, Walter: *Alpenvereinsführer Ötztaler Alpen*, Bergverlag Rother, München 2006. ISBN 978-3-7633-1123-1

## Eksterne lenker
* 
*  Weißkugel på Summitpost
Jóan Petur Davidsen

**Jóan Petur Davidsen** (1890–1972) var en færøysk politiker og fagforeningsleder.

Han var baker i Tórshavn og senere på Sandur og en av foregangsmennene innen arbeiderbevegelsen på Færøyene. Han var den første formannen i Havnar Arbeiðsmannafelag, stiftet i 1916.

Davidsen var innvalgt på Lagtinget fra Sandoy fra 1936 til 1970, som representant for Javnaðarflokkurin. Etter at hjemmestyreloven trådte i kraft i 1948, satt han i Færøyenes første landsstyre (regjering) fra 1948 til 1950.

I 1971 ble han æresmedlem av Havnar Arbeiðsmannafelag.

Jóan Petur Davidsen var svigerfar til lagtingsmann Tórálvur Mohr Olsen.

## Referanser
Belgisk fransk

**Belgisk fransk** (fransk: *français de Belgique*) er en avart av fransk som hovedsakelig tales i Vallonia, sammen med beslektede regionale språk som vallonsk, pikardisk, champenois og lothringisk. Avleggere av belgisk fransk tales også i de tidligere belgiske koloniene Den demokratiske republikken Kongo, Rwanda og Burundi. Belgisk fransk er nesten identisk med franske dialekter i det nordlige Frankrike. Det er likevel enkelte distinkte og leksikalske forskjeller, som skyldes påvirkning fra vallonsk og flamsk, samt det forhold at det geografiske området som Belgia omfatter, har vært adskilt fra Frankrike i flere hundre år. Bortsett fra en kort periode under Napoléon Bonaparte, har regionens fransktalende befolkning vært politisk adskilt fra Frankrike og har dermed utviklet sine egne regionale lingvistiske særtrekk som spesielt viser seg innenfor områder som matlaging og offentlig administrasjon.

Et eksempel på forskjeller mellom belgisk fransk og den formen for fransk som tales i Frankrike, finnes i navn på tall. Tallet sytti uttales *septante* i stedet for *soixante-dix* («seksti-ti»), og tallet nitti uttales *nonante* i stedet for *quatre-vingt-dix* («fire-tjue-ti»).
Roskilde lufthavn

**Roskilde lufthavn**, offisielt **Københavns lufthavn, Roskilde**, ligger i Roskilde kommune ca. 6&nbsp;km sørøst for Roskilde, mellom Tune og Gadstrup. Flyplassen betjener primært taxi-, skole- og privatflyging.

## Historie

På 1960-tallet ble det vedtatt ambisiøse planer om en storflyplass på Saltholm i Øresund kommune, med tre satellittflyplasser i nærheten av København, hvorav Roskilde var én. Bygginga av Roskilde lufthavn begynte i begynnelsen av 1970-åra, og den var ferdigstilt 1. april 1973. Planen var at roskilde skulle ivareta trafikken av små og mellomstore fly, samt ta noe av innenrikstrafikken. Fasilitetene ble bygd for å håndtere opptil 200&nbsp;000&nbsp;operasjoner i året, noe man regna med å oppnå innen midten av 1980-åra. Like etter åpninga kom imidlertid oljekrisen i 1974, og sendte drivstoffprisene i været. Flytrafikken kom i tilbakegang, og de store flyplassplanene ble skrinlagt, og Roskilde var den eneste flylassen som var ferdig.

Roskilde ble i stedet hjemsted for private fly, taxiflyvning og flyskoler, som utgjør de fleste operasjonene. Gjennom tidene har det vært enkelte rutefly, blant annet til Stauning og videre til Aberdeen, en rute til Latvia og sist en daglig rute til Ålborg og en fredagsrute til Thisted, men alle har blitt lukket etter kort tid.

Inntil 1990 var flyplassen eid av den danske staten og drevet av Københavns Lufhavnsvæsen. I oktober 1990 overtok Københavns Lufthavne A/S driften av både Roskilde lufthavn og Københavns lufthavn, hvor det astralske selskapet Macquarie Airports har majoriteten.

## Eksterne lenker
*
Michael Silberbauer

**Michael Kappelgaard Silberbauer** (født 1981) er en dansk fotballtrener og tidligere fotballspiller. Han har tidligere spilt for de danske klubbene AaB og FC København samt den nederlandske æresdivisjonsklubben FC Utrecht.

Silberbauers talent var tidlig klart, og han har således spilt en lang rekke kamper på DBUs ungdomslag, ikke minst på U21-landslaget, hvor han fikk 24 kamper. I 2002 debuterte han på , men først 2½ år senere fikk han den neste kampen, og i 2005–06 fikk han ytterligere syv kamper.

Han fikk kontrakt med AaBs regjerende mestere og spilte deretter fire år i klubben. Der spilte han 111 kamper, og han scoret 21 mål. I etterkant var han en så stor profil i Superligaen, at FC København ble interessert, og hentet ham i vinterpausen 2003–04. Der gikk han rett inn på førstelaget som en av de faste spillerne. Med FC København har Silberbauer spilt Royal League, UEFA-cupen og Mesterligaen i tillegg til danske turneringer. Silberbauer spilte 196 kamper for FC København, før han i 2008 skiftet til FC Utrecht. I 2011 gikk han til Young Boys.

## Referanser


## Eksterne lenker
* 
*  Spillerstatistikk for FC København
Hewad TV

**Hewad TV** (som betyr  *"Riks-TV"* på pashto) er den eneste privat tv-kanal med hovedkontor i Kandahar, Afghanistan. Kanalen sender nyheter, show og underholdningsprogrammer.

## Eksterne lenker
*
Leverandør

**Leverandør** er en person eller selskap som leverer en vare eller tjeneste. Leverandører leverer ofte varer til en detaljhandel, som igjen selger varen til forbrukeren. Det kan være varer som mat, elektronikk, hobbyartikler eller klær. 

Andre leverandører leverer direkte til forbruker, som strømleverandører, internettleverandører og kabel-TV leverandører.
Søren Larsen

**Søren Larsen** (født 6. september 1981 i Køge) er en dansk fotballspiller som spiller angriper i den tyske klubben MSV Duisburg.

Larsens profesjonelle karriere begynte i Køge Boldklub, hvorfra han gikk til Brøndby IF og så til BK Frem, før han i 2004 skiftet til Djurgårdens IF i Sverige. Her ble han svensk pokalmester i 2004 og svensk mester i 2005. I 2005 blev han solgt til FC Schalke 04 for 17,5 millioner kr.

Han har spilt 15 A-landskamper på  og scoret 11 mål. Han debuterte i 2005 mod . Han har også spilt 3 U21-landskamper (0 mål) og 11 U19-landskamper (4 mål).

## Meritter
* Svensk mester med Djurgaardens IF i 2005.
* Svensk pokalvinner med Djurgaardens IF i 2004.
* Kåret til den beste angriper i svensk fotball i 2005.

## Eksterne lenker
*
Det militære femkampmerket

**Det militære femkampmerket** er et norsk militært ferdighetsmerke som ble innstiftet i 1962 basert på den militære idretten Militær femkamp. Ferdighetsmerket tildeles for oppnådde minstekrav innen grenene skyting, hinderløp, svømming, håndgranatkasting og terrengløp.  De 5 grenene kan gjennomføres samlet under et arrangement, hver for seg, og gjentatte gangen i løpet av kalenderåret.
 

Tab. 3. Minstekrav femkampmerket.

Krav til deltakelse i militær femkamp og gjennomføring av det militære femkampmerket er avtjent førstegangstjeneste og tilstrekkelig våpenopplæring på aktuelt våpen som benyttes under skyting. Det militære femkampmerket gjennomføres primært av militære avdelinger og institusjoner, samt lokalforeninger av Norske Reserveoffiserers Forbund (NROF).  

Det militære femkampmerket er utformet som en pentagonal medalje i gull. Merket bærer i midten et opprett sverd (3). Det militære femkampmerket inngår i militær feltsport, og kan inngå i ett av de tre ferdighetsmerkene som kreves i Forsvarets medalje for feltsport. 

## Se også
*Liste over dekorasjoner godkjent til bruk på norsk militær uniform

## Referanser


## Eksterne lenker
*Prosedyre for gjennomføring av det militær femkampmerket . NROF
Mogens Køie

**Mogens Engell Køie** (født 4. februar 1911, død 21. mai 2000) var en dansk botaniker og økolog. Han var den første professoren i økologisk botanikk ved Københavns Universitet.

Køie ble født i København, men vokste opp og gikk på gymnas i Rønne på Bornholm. Han studerte ved Københavns Universitet og tok magistergrad i botanikk i 1936. Fra 1938 var han ansatt ved Botanisk Laboratorium, fra 1944 som amanuensis. Han forsvarte i 1951 sin doktordisputats og ble i 1956 lektor. Tidlig i karrieren deltok han i klassiske ekspedisjoner, blant annet i Henning Haslund-Christensens 3. Centralasiatiske Ekspedition til Afghanistan fra  1948 til 1949. Senere var han i sitt arbeid opptatt av spørsmål rundt plantenes relasjon til miljøet, især om spormetaller i jordbunnen, som feks. lithium.

Mogens Køie var medstifter av Nordiska Föreningen Oikos og medlem av redaksjonskomitéen for foreningens vitenskapelige tidsskrift Oikos fra starten i 1949. I en årrekke var Køie formann for Dansk Botanisk Forening og satt i den danske UNESCO-nasjonalkomité.

Han var sønn av billedkunstneren Ernst Køie, bror til billedkunstneren og visesangeren Henning Køie, en periode gift med botanikeren og forfatteren Åse Køie og far til parasitologen Marianne Køie.

Standard auktorbetegnelse for arter beskrevet av Mogens Køie er **Køie** eller **Köie**.

## Utvalgte vitenskapelige arbeider
* Køie, Mogens (1938) The soil vegetation of the Danish conifer plantations of its ecology. Kongelige Danske Videnskabernes Selskabs Skrifter – Naturvidenskabelig og Mathematisk Afdeling, 9.Rk., bd. VII (2): 1-86. 
* Køie, Mogens (1943) Tøj fra yngre Bronzealder fremstillet af Nælde (Utrica dioeca L.). Aarbøger for nordisk Oldkyndighed og Historie, 1943.
* Gram, K., Jørgensen, C.A. & Køie, M. (1944) De jydske Egekrat og deres Flora. Biologiske Skrifter, Det Kongelige Danske Videnskabernes Selskab, bd. 3 (3). 210 s.
* Köie, M. (1951) Relations of vegetation, soil and subsoil in Denmark. Dansk Botanisk Arkiv bd. 15 (5)
* Køie, Mogens & Rechinger, Karl Heinz (1954) Symbolae Afghanicae: enumeration and descriptions of the plants collected by L. Edelberg and M. Køie on "The 3rd Danish Expedition to Central Asia" and by W. Koelz, H.F. Neubauer, O.H. Volk, and others in Afghanistan. Biologiske Skrifter, Det Kongelige Danske Videnskabernes Selskab, bd. 8(1).
* Hammer, Marie, M. Køie og Spärck, R. (1955) Undersøgelser over ernæringen hos agerhøns, fasaner og urfugle i Danmark. Danske Vildtundersøgelser 4. Aarhus, 22 s.

## Referanser


## Kilder
* Adsersen, Henning (2000) Nekrolog i Københavns Universitets Årbog 2000.
Johnny Mølby

**Johnny Mølby** (født 4. februar 1969 i Kolding) er en dansk fotballtrener og tidligere landslagsspiller i fotball.

## Karriere

Johnny Mølby innledet sin profesjonelle karriere i Vejle Boldklub. I tiden som VBer ble Mølby regnet blant Danmarks største fotballtalenter, noe som blant annet gav ham prisen som årets talent i 1987. Samtidig spilte Johnny Mølby 28 ganger på diverse ungdomslandslag og 12 ganger på .

I 1992 ble Johnny Mølby solgt til den franske storklubben FC Nantes, hvor han kun spilte en enkelt sesong, før han skiftet til den tyske klubben Borussia Mönchengladbach. Samme år var han med det danske landslaget til EM i Sverige, hvor laget sensasjonelt endte opp med å bli europamestere.

I 1994 skiftet Johnny Mølby til den belgiske klubben KV Mechelen, hvor han spilte 44 kamper, før han i 1996 kom til AaB. Han gjorde det godt mot sin gamle klubb fra Vejle, men det var vanskelig for Mølby å holde nivået, og til slutt ble han satt på sidelinjen i lengre perioder. Som en konsekvens av dette, forlot han klubben til fordel for AGF, hvor den tidligere landslagsspilleren avsluttet karrieren på toppnivå.

Efter tiden i AGF tok Johnny Mølby DBUs elitetrenerutannelse og ble spillende trener i barndomsklubben Kolding FC i 2000 og senere hovedtrener. Sommeren 2008 skiftet Mølby til AGF hvor han var assistentrener. Den 6. juli 2009, presenterte AC Horsens Johnny Mølby som den treneren, som skulle få «den gule fare»' opp i Superligaen igen.

Johnny Mølby er fetter til en annen tidligere landslagsspiller, Jan Mølby.

## Referanser


## Eksterne lenker
* 
* Vejle Boldklub - Spillerprofil
Flemming Christensen

**Flemming Christensen** (født 10. april 1958) er en dansk fotballtrener og tidligere landslagsspiller for .

Flemming spilte bl.a. i AB og Lyngby Boldklub, og han fikk sin debut på det danske landslaget i 1982 mot . Senere spilte han ytterligere 10 landskamper, hvor han scoret 2 mål.

Efter å ha vært stopper som aktiv spiller, ble Flemming trener for bl.a. Slagelse BI, 2005&ndash;2007 for Næstved Boldklub og siden 2007 for AB. Trener for SK Vard Haugesund, Norge.

## Referanser


## Eksterne lenker
*
India under Vinter-OL 1992

**India under Vinter-OL 1992**. To mannlige sportsutøvere fra India deltok i alpint under Vinter-OL 1992 i Albertville i Frankrike. India, som deltok for fjerde gang i et vinter-OL, vant ikke noen medaljer. Beste plassering var en 58.-plass i slalåm for menn. 

## Medaljer

## Eksterne lenker
* OL-resultater på Sports-reference.com
Irland under Vinter-OL 1992

**Irland under Vinter-OL 1992**. Fire mannlige sportsutøvere fra Irland deltok i bobsleigh under Vinter-OL 1992 i Albertville i Frankrike. Irland, som deltok for første gang i et vinter-OL, vant ikke noen medaljer. Beste plassering var en 32.-plass i toerbob. 
 
## Medaljer

## Eksterne lenker
* OL-resultater på Sports-reference.com
Anders Møller Christensen

**Anders Møller Christensen** (født 26. juli 1977) er en dansk tidligere fotballspiller som spilte for OB fra 2006 til 2014 og deretter for FC Roskilde. Han hadde tidligere spilt for blant annet Esbjerg fB, hvor han fikk 148 kamper, og scoret 9 mål.

Han fik sin debut for  29. mai 2008 i en vennskapskamp mod .

## Referanser


## Eksterne lenker
* 
* Profil på ob.dk
Island under Vinter-OL 1992

**Island under Vinter-OL 1992**. Fem sportsutøvere, fire menn og én kvinne, fra Island deltok i to sporter, alpint og langrenn under Vinter-OL 1992 i Albertville i Frankrike. Island, som deltok for ellevte gang i et vinter-OL, vant ikke noen medaljer. Beste plassering var en 27.-plass i damenes slalåm.
 
## Medaljer

           
## Eksterne lenker
* Resultater og profilside  på sports-reference.com
VM i fotball for kvinner 2011 kvalifisering UEFA Gruppe 3

:*Hovedartikkel: [[VM i fotball for kvinner 2011 kvalifisering UEFA]]*
## Gruppe 3

----

----

----

----

----

----

----

----

----

----

----

----

----

----

----

----

----

----

----

## Kilder
Norges idrettsforbunds idrettsmerke

**Norges idrettsforbunds idrettsmerke**, også kalt **Idrettsmerket**, er et ferdighetsmerke innstiftet i 1915 av Norges idrettsforbund. Det tildeles for oppnådde krav innen fem grupper av idrettslig aktivitet: trim, spenst og presisjon, hurtighet, styrke og utholdenhet.

Idrettsmerket gjaldt fra det ble innført i 1915 bare for menn. I 1934 kom også kvinnene med.

Merket er i gull, sølv eller bronse og består av en oval eikekrans som øverst har Norges riksvåpen. Feltet inne i kransen er grønt. Som medalje bæres merket i et grønt bånd. Medaljene har ikke det grønne feltet inne i kransen. Til 2008 var Idrettsmerket tillatt båret på norsk militær uniform.

I 2017 tok om lag 5 000 personer merket, mens det var 49 663 som tok det i 1977, som var rekordåret.

## Se også
*Liste over dekorasjoner godkjent til bruk på norsk militær uniform

## Referanser


## Eksterne lenker
* Idrettsmerket, Norges idrettsforbund og olympiske og paralympiske komité
* REGLEMENT FOR IDRETTSMERKET 
* Idrettsmerket 100 år
Thomas Kahlenberg

**Thomas Kahlenberg** (født 1983) er en dansk tidligere fotballspiller. Han har også spilt en rekke kamper for U21 landslaget og , hvor han har spilt 27 landskamper og scoret 3 mål. Han spiller normalt offensiv midtbane, men kan også spille på kantene og i midten.

## Karriere
Kahlenberg spilte 97 kamper for Brøndby IF i den danske superligaen og scoret 28 mål i perioden 2001–2005, før han ble solgt til franske AJ Auxerre. Der spilte han med det alltid krevende draktnummer 10. Han var også klubbens kaptein. Den 28. mai 2009 ble Kahlenberg presentert som ny spiller i VfL Wolfsburg, fra 1. juli 2009. Han ble dermed den første forsterkningen til laget etter at de tok mesterskapet tilbake.

### Covid-19
I  mars 2020 ble Kahlenberg testet positiv SARS-CoV-2 under det verdensomspennende utbrudd av sykdommen. Han var blitt smittet på et bursdagsselskap i Amsterdam. Dette tvang Brøndby, Lyngby og Ajax til å pålegge forebyggende sykdomskarantene for noen av deres spillere og trenere som hadde vært sammen med Kahlenberg i tiden forut.

## Referanser


## Eksterne lenker
*
Fiskekaker

**Fiskekaker** er, i likhet med fiskeboller og fiskepudding, laget av fiskefarse tilsatt bindemiddel og stivelse (mel). 

## Fiskekaker i Norge

Mens fiskeboller og fiskepudding nesten utelukkende lages av hvitfisk (fra fisk i torskefamilien) er det større variasjon på hva som går i fiskekakene. Disse kan variere med fangst og oppskrift, og får gjerne navn etter hvilken fisk som setter preg på farseblandingen, slik som seikaker, sildekaker, steinbitkaker, hyse(kolje)kaker eller gjeddekaker. Felles for de fleste er at de fås kjøpt ferdiglaget og stekt på forhånd. Til hjemmeproduksjon, brukes vanligvis en stekepanne. Kakene kan spises som de er, eller fryses til senere bruk.

Fiskeforedlingsindustrien bruker noe andre virkemidler, slik at steking foregår på samlebånd. De blir så pakket i vakuum, med noe stekefett og selges som kjølevare.

Fiskekaker serveres ofte sammen med blant annet poteter, brun saus og stekt flesk.

Fiskeboller er kokt fiskefarse.
## Utenlandske varianter (eksempler)
* I Danmark spiser en *fiskefrikadeller* som de norske, det vil si stekt brune i en panne omtrent som kjøttkaker. Sønderjyske fiskefrikadeller inneholder bacon.
* I Sverige er heller *[[Fiskeboller|fiskbullar]]* på boks mer vanlig, disse er hvite og serveres med diverse sauser av dill, skalldyr eller sitron.
* I England kan *fish cakes* blandes med potet og paneres i brødsmuler før de steikes.
* I Nord-Tyskland finnes *Fischfrikadellen*.
* I Øst-Asia blir det laget fiskeboller av eltet, ikke hakket, fiskefarse.
* I Frankrike lages fiskekaker av gjedde


File:Flickr - cyclonebill - Fiskefrikadeller med ris og tangsalat.jpg|Danske *fiskefrikadeller* servert med ris og tangsalat
File:Fish_cakes_food_dinner.jpg|Amerikanske fiskekaker (*fish cakes*)
File:Fishcake on salad.jpg|Engelsk, hjemmelaget fiskekake av torsk og laks, servert med salat med søt chilli-dipp
File:Thai fish cake.JPG|Fiskekaker fra Thailand
File:Shangkang fish cake.jpg|Frityrstekte fiskekaker fra Shanghang i Kina (hakka-rett i det kinesiske kjøkken)


## Se også
* Fiskeboller
* Fiskepudding
* Fiskepinner

## Eksterne lenker
* 
* Kake som biter
Italia under Vinter-OL 1992

**Italia under Vinter-OL 1992**. 107 sportsutøvere, 79 menn og 28 kvinner fra Italia deltok i elleve grener i Vinter-OL 1992 i Albertville i Frankrike. Italia kom på åttendeplass på den uoffisielle medaljestatistikken med fire gull-, seks sølv- og fire bronsemedaljer. alpinisten Alberto Tomba var Italias flaggbærer under åpningsseremonien.

## Medaljer

## Medaljevinnerne
 
 
## Eksterne lenker
* Resultater og profilside  på sports-reference.com
Leon Andreasen

**Leon Hougaard Andreasen** (født 23. april 1983 i Aidt ved Thorsø i Østjylland) er en dansk fotballspiller som spiller for den tyske klubben Hannover 96. Han har bakgrunn fra Hammel og superligaklubben AGF.

Den 186&nbsp;cm høye midtforsvareren fikk sitt gjennombrudd på AGFs førstelag i 2001, hvor han skrev sin første profesjonelle kontrakt. Siden da har han vært en populær spiller blant AGFs tilhengere, spesielt på grunn av sin personlighet og sin gode forståelse av spillet.

## Karriere
Etter å ha spilt på amatørnivå, skiftet Andreasen i 1999 fra Hammel GF til AGF og fikk i 2001 sin første profesjonelle kontrakt med Århusklubben. I de siste sesongene hos AGF var spilte han fast som midtstopper, og var &mdash; til tross for AGFs dårlige prestasjoner i superligaen &mdash; én, som alle regnet med hadde en lysende fremtid foran seg.

I 2005 valgte Leon Andreasen å få fart på sin karriere, og skrev kontrakt med den tyske Bundesligaklubben Werder Bremen, gjeldende fra den 1. juli 2005 til 2009. Overgangssummen var i nærheten af 1,8 millioner Euro. Hans plan med dette karriereskiftet var å bygge et springbrett, hvorfra han kunne reise videre ut i Europa.

I vinterpausen 2006&ndash;07 ble Andreasen udleid til Mainz 05 med hensikt om å få mere spilletid på Bundesliganivå.

I dag spiller Leon Andreasen i Hannover 96, utleid fra den engelske Premier league klubben Fulham F.C.. Han skiftet til klubben i vinterpausen 2009 for å oppnå mer spilletid enn i Fulham. Han fikk sin debut for Hannover mot Energie Cottbus den 8. februar 2009, en kamp som imidlertid utviklet seg til et mareritt, da han fikk rødt kort i det 67. minutt.

## Referanser




## Eksterne lenker
* 
* Leon Andreasens tyske hjemmeside
Jamaica under Vinter-OL 1992

**Jamaica under Vinter-OL 1992**. Fem mannlige sportsutøvere fra Jamaica deltok i bobsleigh under Vinter-OL 1992 i Albertville i Frankrike. Jamaica, som deltok for andre gang i et vinter-OL, vant ikke noen medaljer. Beste plassering var en 25.-plass i firerbob.

## Medaljer

## Eksterne lenker
* Resultater og profilside  på sports-reference.com
Bent Christensen Arensøe

**Bent «Turbo» Christensen Arensøe** (født 4. januar 1967 i København) er en tidligere dansk fotballspiller og nåværende fotballtrener.

Christensen blev også kjent som «turbo» for sin angressivitet og hurtighet.

Han debuterte på det  den 8. februar 1989 mot  og sluttet den 16. november 1994 mot . I denne perioden spilte han 26 landskamper - og scoret 8 mål. Han var også med på landslaget under fotball-EM 1992 i Sverige da Danmark ble europamestere.

Han har vært profesjonell fotballspiller i blant annet Vejle Boldklub, Brøndby IF, FC Schalke 04, Olympiakos og SD Compostela.

I 2003 ble han ansatt som hovedtrener for Værløse Boldklubs førstelag, som han året etter førte opp i 2. divison. Siden 2006 har han vært trener for Brøndbys U18-lag.

## Referanser


## Eksterne lenker
*
Natural Selection

**Natural Selection** kan referere til:

* Naturlig seleksjon, en viktig faktor i biologisk evolusjon
* ''Natural Selection'' (manuskript) som Charles Darwin skrev sammendraget *Artenes opprinnelse* ut fra
* ''Natural Selection'' (spill), en modifikasjon til PC-spillet *Half-Life*
Fur

**Fur** (den tidligere skrivemåten **Fuur** brukes også) er en liten øy i Limfjorden, nord på Jylland i Danmark. Øya ligger like nord for  og har 730 innbyggere (2024). Høyeste punkt er gravhaugen  fra bronsealderen, 75 m.o.h.

I en spørreundersøkelse foretatt av *[[Kristeligt Dagblad]]* i 2010 om hvilken øy som er Danmarks vakreste, fikk Fur flest stemmer, fulgt av Læsø og Ærø. Der er fergeoverfart fra Branden på Salling-siden til Fur med fergen «Sleipner-Fur», overfarten tar 3-4 minutter.

Øya er på 22&nbsp;km² og var inntil 1860 skogløs. I dag er det skog flere steder. Erosjon etter istiden har gravd ut dype kløfter i landskapet, slik det ses i Langstedhuller.

Mot sør er øya lav og fruktbar, mot nord er der høyere lyngkledde bakker og klipper med kiselgur, samt jernsandstein («rødstein»). Kiselguret anvendes til produksjon av spesialtegl. I kiselguret finnes det fossiler som er ca. 55 millioner år gamle. Fossilene av dyr og planter kan ses på Fur museum.

De gamle landsbyene på øyas sørside er nå tilnærmet sammenvokst til en langstrakt bebyggelse. På øyas nordlige og østlige del er det flere sommerhusområder. Øya har en skole med 0.–7. klassetrinn og en kombinert barnehage og skolefritidsordning (SFO). Fur skole er en del av Fursund skole, som også omfatter skolen i .

På en skråning over Nederby ligger den lange blytekte og hvitkalkede , også kalt  fordi den er viet til ham. Den er reist før 1126, for i 1166 mottok pave Alexander III en bekreftelse fra biskopen i Viborg på at forgjengeren mer enn førti år tidligere hadde mottatt Sankt Mortens kirke på Fur som gave fra kirkens tre grunnleggere, trolig de tre storbøndene Gutchi, Atti og Agii, samt presten Bo. Kirkens nåværende bygning er av nyere dato, og i tårnets vestlige side er det i 13 meters høyde et uthugget ansikt til minne om en bygningarbeider som falt ned.

## Referanser




## Eksterne lenker
* 
*  Fursund turistforening
De amerikanske Jomfruøyer under Vinter-OL 1992

**De amerikanske Jomfruøyer under Vinter-OL 1992**. 12 sportsutøvere, ti menn og to kvinner fra De amerikanske Jomfruøyer deltok i tre grener, aking, alpint og bobsleigh i Vinter-OL 1992 i Albertville i Frankrike. De amerikanske Jomfruøyer, som deltok for andre gang i et vinter-OL, vant ingen medaljer. Beste plassering var en 23.-plass i aking, ener for damer. 

## Medaljer

## Eksterne lenker
* OL-resultater på Sports-reference.com
Japan under Vinter-OL 1992

**Japan under Vinter-OL 1992**. Seksti sportsutøvere fra Japan, førtien menn og nitten kvinner deltok i elleve sporter under Vinter-OL 1992 i Albertville i Frankrike. Japan kom på ellevteplass med en gull- to sølv- og fire bronsemedaljer. Kortbaneløperen Tsutomu Kawasaki var Japans flaggbærer under åpningsseremonien.
 
## Medaljer

## Medaljevinnerne

## Aking

## Alpine grener

## Bobsleigh

## Freestyle

## Hurtigløp på skøyter

;Kvinner

;Menn

## Kortbaneløp

## Kunstløp

## Nordiske grener

### Kombinert

### Langrenn

### Skihopp

## Skiskyting

## Eksterne lenker
* OL-resultater på Sports-reference.com
Jugoslavia under Vinter-OL 1992

**Jugoslavia under Vinter-OL 1992**. Tjuefem sportsutøvere, tjueto menn og tre kvinner fra Jugoslavia deltok i seks sporter, aking, alpint, bobsleigh, langrenn,  hurtigløp på skøyter og  skiskyting under Vinter-OL 1992 i Albertville i Frankrike. Jugoslavia vant ikke noen medaljer, beste plassering var en nittendeplass i skiskyting 4&nbsp;x&nbsp;7,5&nbsp;km stafett for menn.  

## Medaljer

        
## Eksterne lenker
* Resultater og profilside  på sports-reference.com
Politimuseet (København)

**Politimuseet** er et museum som viser det danske politiets historie fra 1294 og vekternes tid frem til i dag. Museet ligger i Fælledvej 20 på Nørrebro i København i en tidligere politistasjon som ble tegnet av Hans Jørgen Holm i 1883.
Bygningen fungerte som politistasjon til 1977. 

Museet åpnet på Fælledvej 18. november 1993, men museet har røtter helt tilbake til 1904. På den tiden holdt museet til i Domhusets kjeller, der man samlet forskjellige ting fra politiets arbeid. 

I museet kan man se flere forskjellige våpen og andre redskaper som er blitt brukt av kriminelle gjennom tidene. Museet arrangerer også særutstillinger og foredrag om kjente kriminalsaker fra dansk rettshistorie. Presentasjoner av disse finnes i tillegg på museets hjemmeside. 

## Referanser

## Eksterne lenker
*
Lars Høgh

**Lars Høgh** (født 14. januar 1959 i Odense, død 8. desember 2021) var en dansk landslagsspiller (målvakt) i fotball. Som målvakt spilte han 817 førstelagsskamper for Odense Boldklub og ble dansk mester med laget i sesongene 1977, 1982 og 1989.

I sin spillerkarriere spilte Høgh også åtte A-landskamper for , blant annet 1-5-kampen mot  under fotball-VM 1986, hvor Emilio Butragueño scoret fire ganger. Høgh fikk imidlertid hevn over Butragueño, da han hindret at han skåret, da Odense Boldklub i 1995 slo Real Madrid på Santiago Bernabéu Stadion i UEFA-cupen. Han var dessuten med på å vinne Confederations Cup i 1995.

Noe av de som Lars Høgh ble mest kjent for, var hans evne til å redde straffespark.

Høgh ble i 2006 tilknyttet idrettsskolene i Oure, og drev firmaet Lars Høgh Coaching ApS, der han hadde som mål å utvikle keepertalenter over hele verden.

## Referanser




## Eksterne lenker
*
Natural Selection (manuskript)

***Natural Selection*** er et manuskript skrevet av Charles Darwin, hvor han presenterte sin teori om naturlig seleksjon og dens rolle i biologisk evolusjon.
Han rakk aldri å utgi verket mens han levde, men skrev et sammendrag som han utga i 1859 med tittelen *On the Origin of Species by Means of Natural Selection, or the Preservation of Favoured Races in the Struggle for Life* (utgitt på norsk med tittelen *[[Artenes opprinnelse]]*).

Darwin betraktet *Natural Selection* som sitt hovedverk. Det var myntet på fagmiljøet, mens *Artenes opprinnelse* var skrevet for et bredere publikum. Han mente hele tiden å gjøre ferdig *Natural Selection*, men på grunn av dårlig helse, oppmerksomheten rundt og arbeidet med å utgi seks utgaver av *Artenes opprinnelse*, samt annen forskning og publikasjoner, fikk han aldri gitt ut boken mens han levde. 

*Natural Selection* ble transkribert etter Darwins død, og først utgitt i 1975.

## Eksterne lenker
* Charles Darwin's ''Natural Selection''; being the second part of his big species book written from 1856 to 1858. Cambridge: Cambridge University Press - darwin-online.org.uk
Kina under Vinter-OL 1992

**Kina under Vinter-OL 1992**. Trettito sportsutøvere, tolv menn og tjue kvinner fra Folkerepublikken Kina deltok i seks grener, alpint, kunstløp, langrenn, hurtigløp på skøyter, kortbaneløp og skiskyting under Vinter-OL 1992 i Albertville i Frankrike. Kina, som deltok for fjerde gang i et vinter-OL, kom på femtendeplass på den uoffisielle medaljestatistikken med tre sølvmedaljer. Det var Kinas første medaljer i et vinter-OL. 
 
## Medaljer

## Medaljevinnerne
 

## Eksterne lenker
* Resultater og profilside  på sports-reference.com
Jesper Bech

**Jesper Bech** (født 25. mai 1982) er en dansk fotballspiller som spiller for Silkeborg IF i Superligaen. Han spiller i angrep.

Jesper Bech fikk sitt gjennombrudd i FC København, hvor han spilte 37 seriekamper og scoret tol mål. Jesper Bech gikk så til  Malmö FF, før Esbjerg fB hentet han sommeren 2006. I Esbjerg fB spilte han 76 seriekamper og scoret 20 mål. Sommeren 2009 gikk Jesper Bech til nyopprykkede Silkeborg på free transfer.

Jesper Bech har også spilt landslagsfotball for Danmark. Han har også spilt landskamper for Danmark i aldersbestemte klasser.

## Referanser


## Eksterne lenker
*
Kinesisk Taipei under Vinter-OL 1992

**Kinesisk Taipei under Vinter-OL 1992**. Åtte mannlige sportsutøvere fra Taiwan deltok i tre sporter, alpint, bobsleigh og kunstløp under Vinter-OL 1992 i Albertville i Frankrike. Kinesisk Taipei vant ikke noen  medaljer. Beste plassering var en 17.-plass i kunstløp. Det var tredje gangen sportsutøvere fra Taiwan konkurrerte for Kinesisk Taipei under et vinter-OL.  

## Medaljer

   
## Eksterne lenker
* Resultater og profilside  på sports-reference.com
Jens Jørn Bertelsen

**Jens Jørn Haahr Bertelsen** (født 15. februar 1952 i Guldager) er en dansk tidligere landslagsspiller i fotball.

## Landslagskarriere
Bertelsen debuterte for  i Bergen i 0&ndash;0 kampen mot . Den da 24 år gamle Bertelsen spilte på midtbanen sammen med Niels Tune og Petter Poulsen. Tre år senere hadde han spilt tre landskamper. Det var først da Sepp Piontek tiltrådte i 1979, at Bertelesen ble en etablert landslagsspiller, noe han forble de ni etterfølgende årene. Han var også med under fotball-EM 1984 og fotball-VM 1986.

Berthelsen scoret i 1979 i Cádiz mot  i 3&ndash;1 kampen. Hans andre mål kom i 1986, da han også ble matchvinner i Idrætsparken i 1&ndash;0mot  i Danmarks første kvalifiseringskamp til fotball-EM 1988. Han spilte sin siste landskamp i en alder av 35 år, i Cardiff i 0&ndash;1 kampen mot  i 1987. Selv om Bertelsen var med i 24 kamper, hvor  ikke scoret mål, vant Danmark flere kamper enn de tapte, med 32 seiere, 12 uavgjorte og 25 tap. Bertelsen spilte også fem kamper for Danmarks U21-landslag i 1975.

Bertelsen var en liten midtbanesliter av rang. Han var konstant i bevegelse og var dyktig til å erobre baller. På landslaget var hans oppgave å få tak i ballen, og slippe den raskt videre med presise avleveringer. Når Piontek skulle ta ut landslagstroppen, startet han som regel med å skrive JJB på blokken sin. Bertelsen var også kjent under kallenavnet *Sjønne*.

## Seniorkarriere
Bertelsen startet som 8-åring i den lokale klubben Sædding-Guldager Idrætsforening. Det var først som 21-årig, at han skiftet til Esbjerg fB, som han spilte for i to omganger. Da Bertelsen vendte hjem fra utlandet i 1987, ble han spillende trener i Esbjerg. I alt spilte han 317 kamper og lagde 42 mål for klubben.

I 1976 var han med på å vinne pokalfinalen (2&ndash;1 over Holbæk), og han ble kåret til finalens *pokalfighter*. I 1979 var han med på å vinne det danske mesterskapet med Esbjerg. Samme år ble han kåret til Årets fotballspiller i Danmark. Det var først som 30-årig, at Bertelsen valgte å bli profesjonell i udlandet. Han måtte forlate belgiske Seraing, da klubben gikk konkurs.

## Etter karrieren
Før utreisen hadde Bertelsen, som var opplært i forretningen Sportland, vært kjøpmann, assurandør og regnskapsmann. Etter at han vendte hjem, kjøpte han i 1989 Jensens Bøfhus i Esbjerg, som han fremdeles eier. Han var på et tidspunkt engasjert i kjedens restauranter i Horsens og Fredericia, men trakk seg senere ut igjen. Bertelsen var i en årrekke formann for Esbjerg Erhvervsklub.

## Referanser


## Litteratur
* Palle "Banks" Jørgensen: *Landsholdets 681 Profiler*, TIPS-bladet 2002. ISBN 87-91264-01-4.

## Eksterne lenker
* 
* Profil på efb.dk
* Profil på efbhistorik.dk
HTC Touch2

**HTC Touch2** (HTC T3333) er en Windows Mobile-basert mobiltelefon (smartphone) fra HTC. Den ble lansert høsten 2009. 

Den har 2,8 tommers berøringsskjerm, og er HTCs første mobiltelefon med Windows Mobile 6.5. Menysystemet er Touch Flo 3D, det samme som også bl.a. Touch Pro og Touch Diamond har. Bildeoppløsninger er på 3,2 megapiksler.  

## Spesifikasjoner
*Skjerm: 2,8 tommer 
*Skjermoppløsning: 240 x 320
*Styring: touchskjerm (TouchFLO™ 3D interface, zoom-bar)
*Batteri: 1100 mAh
*Taletid: 440 minutter (GSM), 370 minutter (3G)
*Standbytid: 370 timer (GSM), 500 timer (3G)
*Kamera: 3,2 megapiksler, fast fokus
*GPS
*528 MHz Qualcomm prosessor
*RAM: 256 MB
*ROM: 512 MB
*Quadband
*microSD minnekort 
*Operativsystem: Windows Mobile 6.5 Professional
*Wi-Fi (IEEE 802.11 b/g)
*Bluetooth 2.1
*Mini USB (HTC ExtUSB)
*Størrelse: 104 mm (h), 55 mm (b) 12,9 mm (d)
*Vekt: 110 g med batteri

## Eksterne lenker
* HTC produktside
Kunnskapsegget

**Kunnskapsegget** er en norsk nett-tjeneste som samler kunnskapsressursene om helsetjenester.

## Alt på ett sted
Egget bygger på en kunnskapsmodell kalt «6S-modellen» som utviklet av McMaster-universitetet i Toronto. Den opprinnelige kanadiske modellen har form som en pyramide, men Innlandet har gitt modellen en form som et egg. Tanken bak er likevel den samme: Jo høyere opp i egget, desto mer kvalitetsvurdert, kortfattet og relevant skal kunnskapen være. 

Kunnskapsegget er en såkalt metasøkemotor som søker i flere relevante databaser samtidig.

De ulike databasene omfatter forskjellige typer kunnskap. Noen samler alle dokumenter; andre oppsummerer innholdet i flere dokumenter – andre igjen konkluderer med hva som er beste praksis på bakgrunn av kritisk vurdering og sammenstilling av dokumentene.

Forskjellene bestemmer nivået basene er lagt inn i Egget. Flere kilder inneholder kunnskap som hører hjemme på flere nivåer, eksempelvis PubMed Clinical Queries. Inndelingen bør derfor ikke forstås som absolutt, men veiledende. Ulike kunnskapsdatabaser fordrer ulike tilnærminger i søkingen. Egget er derfor ikke et verktøy for uttømmende kunnskapssøk – søkene blir lett upresise i de største databasene. Egget kommer best til nytte når helsepersonell trenger et godt verktøy for raske, sikre svar på spørsmål der forskningen er kommet langt og dokumentasjonen er god.

Egget er utviklet av Endre Aas, Geir Kristian Lund og Øystein Eiring. Helsebiblioteket og Bibliotektsjenesten i Sykehuset Innlandet har kjøpt tilgang til kunnskapsressursene i Kunnskapsegget. McMaster-universitetet i Toronto har tilrettelagt for innhold og grensesnittet. Metasøk og teknisk funksjonalitet er utviklet av Netpower.

## Eksterne lenker
* Sykehuset Innlandets Kunnskapsegg
* Helsebiblioteket
* McMaster-universitetet
Henrik Dam

**Carl Peter Henrik Dam** (født 21. februar 1895 i København, død 17. april 1976 i København) var en dansk biokjemiker. Han ble tildelt Nobelprisen i fysiologi eller medisin i 1943, sammen med amerikaneren Edward Adelbert Doisy for oppdagelsen av K-vitaminet. 

## Utdanning og tjeneste
Hans foreldre var apotekeren Emil og hans kone, læreren Emilie Dam. Henrik Dam tok eksamen i kjemi i 1920 på Den Polytekniske Læreanstalt og ble deretter vitenskapelig assistent på Højskolen for landbrug og veterinærmedicin. I 1923 fikk han en post som lærer i biokjemi ved Københavns Universitets fysiologiske laboratorium. Han studerte mikrokjemi på Universitetet i Graz under Fritz Pregl i 1925, men vendte tilbake til København, hvor han ble utnevnt til amanuensis ved Institutt for biokjemi i 1928 og professor II året etter. Mens han var der, brukte han en del tid utenlands og i 1934 kom hans doktoravhandling: *Nogle Undersøgelser over Sterinernes Biologiske Betydning*, og han hadde sin stilling ved Københavns Universitet til 1941.

Da tyskerne under 2. verdenskrig i 1940 okkuperte Danmark,  var Dam på en forelesningsturne i Canada og USA, en tur som hadde blitt planlagt før krigen i samarbeid med American Scandinavian Foundation. Sommeren og høsten 1941 kunne han fortsette sitt forskningsarbeide i Woods Hole Marine Biological Laboratories. Fra 1942 var han knyttet til University of Rochester, New York, som forsker, og det var der han var da han ble tildelt Nobelprisen. Siden var han også gjesteforsker ved Rockefeller Institute for Medical Research.

Under hans fravær ble han i 1941 utnevnt til professor i biokjemi ved Den Polyteknisk Læreanstalt, det nåværende Danmarks Tekniske Universitet, hvor han selv hadde vært student. Dette læresetet ble i 1950 forandret til professorat i biokjemi og ernæring, og Dam forsket på vitamin K, vitamin E, fett, kolesterol og etter hvert også på ernæring i relasjon til gallesteinsdannelse. Han var leder for den biokjemiske avdelingen av det danske fettforskningsinstituttet fra 1956 til 1962. I alt gav han ut alene eller sammen med andre 315 artikler fra sin forskning. 

## Referanser


## Eksterne lenker
* Henrik Dam – nobelpristager og ernæringsforsker  – Artikkel av Helge Kragh i bladet BioZoom.
*  Carl Peter Henrik Dam – Biografi fra Steno Museets hjemmeside
* Henrik Dam – Biography – Engelskspråklig Nobel-bibliografi
*
DR Politik

**DR Politik** er en dansk radiokanal levert av mediehuset Danmarks Radio (DR). Kanalen sender debatter fra Folketinget direkte.

DR Politik er en av DRs Digital Audio Broadcasting-kanaler (DAB) og sender kun når det er debatter i Folketinget. Debattene kan også følges på Folketingets hjemmeside, via DRs nettradio eller på DR2, normalt frem til klokken 17.

## Eksterne lenker
* DRs nettradio
Kroatia under Vinter-OL 1992

**Kroatia under Vinter-OL 1992**. Fire sportsutøvere, tre menn og én kvinne fra Kroatia deltok i tre sporter alpint, kunstløp og langrenn under Vinter-OL 1992 i Albertville i Frankrike. Kroatia, som for første gang deltok i et vinter-OL som egen nasjon, vant ikke noen medaljer. Beste plassering var en 25.-plass i damenes kunstløp.

## Medaljer

     
## Eksterne lenker
* Resultater og profilside  på sports-reference.com
Kypros under Vinter-OL 1992

**Kypros under Vinter-OL 1992**. Fire sportsutøvere, tre menn og én kvinne, fra Kypros deltok i alpint under Vinter-OL 1992 i Albertville i Frankrike. Kypros, som deltok for fjerde gang i et vinter-OL, vant ikke noen medaljer. Beste plassering var en trettifemteplass i damenes slalåm. 
   
## Medaljer

## Eksterne lenker
* Resultater og profilside  på sports-reference.com
Libanon under Vinter-OL 1992

**Libanon under Vinter-OL 1992**. Fire mannlige sportsutøvere fra Libanon deltok i alpint under Vinter-OL 1992 i Albertville i Frankrike. Libanon, som deltok for ellevte gang i et vinter-OL, vant ikke noen medaljer. Beste plassering var en femtitredjeplass i slalåm for menn. 

## Medaljer

## Eksterne lenker
* OL-resultater på Sports-reference.com
Latvia under Vinter-OL 1992

**Latvia under Vinter-OL 1992**. Tjuetre sportsutøvere, nitten menn og fire kvinner fra Latvia deltok i seks sporter under Vinter-OL 1992 i Albertville i Frankrike. De deltok i aking, bobsleigh, freestyle, kunstløp, langrenn og skiskyting. Latvia, som deltok for fjerde gang som egen nasjon, vant ikke noen medaljer. Beste plassering var to ellevteplasser i aking, toer for menn og ener for damer.
  
## Medaljer

 
## Eksterne lenker
* Resultater og profilside  på sports-reference.com
Liechtenstein under Vinter-OL 1992

**Liechtenstein under Vinter-OL 1992**. Sju sportsutøvere, seks menn og én kvinne fra Liechtenstein deltok i to sporter, alpint og langrenn under Vinter-OL 1992 i Albertville i Frankrike. Liechtenstein vant ikke noen medaljer, beste plassering var en femtendeplass i storslalåm for menn. Alpinisten Birgit Heeb var Liechtensteins flaggbærer under åpningsseremonien.
 
## Medaljer

## Eksterne lenker
* Resultater og profilside  på sports-reference.com